Հավելված N 1

Հայաստանի Հանրապետության

կառավարության 2019 թվականի

\_\_\_\_\_\_\_\_\_\_\_ \_\_\_-ի N \_\_\_\_-Լ որոշման

**ՊԻԼՈՏԱՅԻՆ ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶՈՒՄ ԼՈԼԻԿԻ ՀԱՐԱՎԱՄԵՐԻԿՅԱՆ ՑԵՑ ՎՆԱՍԱՏՈՒԻ ԴԵՄ ՊՅՔԱՐԻ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ**

**Ներկա իրավիճակը**

Հայաստանի Հանրապետության տարածքում լոլիկի հարավամերիկյան ցեցն (այսուհետ՝ ցեց) առաջին անգամ հայտնաբերվել է 2012 թվականին Հայաստանի Հանրապետության Արարատի մարզի Դարակերտ և Ղուկասավան համայնքներում։

Ցեցը սնվում է մորմազգի մշակաբույսերի տերևներով, պալարներով և պտուղներով, թիթեռների թռիչքը սկսվում է վաղ գարնանը և շարունակվում մինչև հոկտեմբերի վերջը:

Հողօգտագործողները չկարողանալով ճիշտ որոշել պայքարի միջոցառումների իրականացման ժամկետները ստիպված ավելացնում են քիմիական մշակումների քանակը, կատարում լրացուցիչ և անարդյունավետ ծախսեր, որոնց արդյունքում բարձրանում է արտադրանքի ինքնարժեքը, նվազում ստացվող եկամուտը:

Հաշվի առնելով ստեղծված իրավիճակը Հայաստանի Հանրապետության գյուղատնտեսության նախարարության (այսուհետ՝ նախարարություն) նախաձեռնությամբ 2013 թվականին տնտեսավարողների համար կազմակերպվել են ուսուցումներ, միջազգային փորձագետների մասնակցությամբ՝ խորհրդատվություններ, հրատարակվել՝ տեղեկատվական թերթիկներ: 2014-2015 թվականներին Հայաստանի Հանրապետության պետական բյուջեից հատկացված միջոցներով ձեռք են բերվել ֆերոմոնային թակարդներ, որոնց միջոցով իրականացված դիտարկումների (մոնիթորինգ) հիման վրա տնտեսավարողներին տրամադրվել է խորհրդատվություն վնասատուի դեմ պայքարի իրականացման ժամկետների և առավել արդյունավետ պեստիցիդների տեսակների ու օգտագործման չափաքանակների վերաբերյալ:

Չնայած պետության կողմից իրականացված վերը նշված ծրագրերի դեռևս ցածր է հողօգտագործողների իրազեկվածությունը:

**Ծրագրի նպատակը և խնդիրները**

1. Ծրագրի նպատակն է.
2. Հայաստանի Հանրապետության Արարատի մարզի լոլիկի մեծածավալ արտադրությամբ զբաղվող Ոսկետափ համայնքում, 10 հեկտար տարածքի վրա, իրականացնել ցեցի դեմ պայքարի համալիր (ագրոտեխնիկական, մեխանիկական, կենսաբանական և քիմիական) միջոցառումների կիրառման նոր առաջարկների փորձարկման և դրանց արդյունավետության գնահատումը.
3. ցեցի դեմ պայքարի միջոցառումների կատարման ժամկետների որոշումը և այդ մասին հողօգտագործողներին օպերատիվ տեղեկատվության ապահովումը, առավել արդյունավետ պեստիցիդների տեսակների ու օգտագործման չափաքանակների վերաբերյալ խորհրդատվություն տրամադրումը.
4. ցեցի կենսակերպի, տարածվածության և վնասակարության վերաբերյալ հողօգտագործողների իրազեկվածության բարձրացումը:
5. Նշված նպատակին հասնելու համար անհրաժեշտ է լուծել հետևյալ խնդիրները՝
6. Ծրագրի իրականացման տեղի (այսուհետ՝ փորձադաշտ) և պայքարի միջոցառումների հերթագայության մեխանիզմի հստակեցումը.
7. Ծրագրի արդյունքների վերաբերյալ հողօգտագործողների լայն շրջանակների համար տեղեկատվության հասանելիության ապահովման և խորհրդատվության տրամադրման մեխանիզմների հստակեցումը,

3) Ծրագրի մոնիթորինգի իրականացման մեխանիզմի առաջադրումը,

4) Ծրագրի ռիսկերի գնահատումը:

**Ծրագրի բյուջեն**

3. Ծրագրի իրակա­նացման ֆինանսավորման աղբյուրը պետական բյուջեն է:

4. Ծրագիրն իրականացնելու համար անհրաժեշտ է 11,102,880 դրամ, ներառյալ բոլոր հարկերը և տուրքերը:

5. Ծախսերն ըստ օգտագործման ուղղությունների՝

* աշխատավարձ՝ 2 մասնագետ x 5 ամիս x 300.000դրամ = 3.000.000 դրամ.
* տրանսպորտային ծախսեր՝ 302.400 դրամ (60 այց x 12 լ x 420 դր.).
* պայքարի միջոցառումներ՝ 10 հեկտար, 7 սրսկում, յուրաքանչյուր հեկտարի մեկ սրսկման արժեքը շուրջ 70.000 դրամ (ներառյալ պեստիցիդների գինը) 70.000 դր. x 7 x 10 հեկտար = 4.900.000 դրամ.
* այլ ծախսեր՝ 100.000 դրամ (դաշտը մեկուսացնող և վնասատուին վանող մշակաբույսերի սերմերի ձեռքբերում, խնամք և այլն).
* տեղեկատվական գրքույկի մշակում՝ 500.000 դրամ.
* 5000 տպաքանակով տեղեկատվական գունավոր գրքույկի տպագրական ծախսեր՝ 250.000 դրամ.
* ուսուցողական-ցուցադրական սեմինարների կազմակերպում 2 անգամ՝ 200.000 դրամ.
* ավելացված արժեքի հարկ (ԱԱՀ)՝ 1,850,480 դրամ (9,252,400 x 20%):

**Ծրագրի իրականացման հիմնական մոտեցումները**

6. Ծրագիրը կիրականացվի Հայաստանի Հանրապետության Արարատի մարզի Ոսկետափ համայնքում Հայաստանի ազգային ագրարային համալսարան հիմնադրամի միջոցով (այսուհետ՝ Խորհրդատու):

7. Ցեցի երեք հատ ֆերոմոնային թակարդները և անհրաժեշտ օժանդակ նյութերը (Γ-աձև ցցեր, ֆերոմոնով գլխիկներ և սոսնձաթղթեր) Խորհրդատուին տրամադրում է նախարարությունը, «Բուսասանիտարիայի ծառայությունների մատուցում» ծրագրի շրջանակներում ձեռքբերվող ֆերոմոնային թակարդներից ու օժանդակ նյութերից:

8. Փորձադաշտում ցեցի թակարդներում ֆերոմոնով գլխիկները պետք է փոխել 4, իսկ սոսնձաթղթերը` 9 անգամ:

9. Ֆերոմոնային թակարդները կամրացվեն փայտից կամ պլաստիկ նյութից պատրաստված Γ-աձև, 65-70 սմ բարձրությամբ, սրածայր ցցերին:

10. Խոհրդատուն դիտարկումները կիրականացնի 3-օրյա պարբերականությամբ:

11. Խոհրդատուն ողջ վեգետացիայի ընթացքում փորձադաշտում իրականացնում է ցեցի դեմ պայքարի միջոցառումներ, փորձադաշտը տնօրինող հողօգտագործողին տալիս ցուցումներ ագրոտեխնիկական միջոցառումների կատարման վերաբերյալ:

12. Խորհրդատուն Ծրագրի ընթացքում կկազմակերպի 2 ուսուցողական-ցուցադրական սեմինարներ լոլիկի մշակությամբ զբաղվող հողօգտագործողների համար: Սեմինարների մասնակիցների ցանկը կներկայացվի նախարարության կողմից:

13.Ծրագրի շրջանակներում կմշակվի տեղեկատվական գրքույկ ցեցի տարածվածության, կենսակերպի, վնասակարության և պայքարի միջոցառումների վերաբերյալ:

14. Տեղեկատվական գրքույկը կհրատարակվի 5000 տպաքանակով, որից 4500 հատը կտրամադրվի մարզպետարաններին, համայնքների ղեկավարներին՝ լոլիկի մշակությամբ զբաղվող տնտեսավարողներին տրամադրելու համար, իսկ 500 հատը՝ գյուղատնտեսության ոլորտի մասնագետներին և գրադարաններին:

**Ծրագրի մոնիթորինգը և հաշվետվողականությունը**

15. Ծրագրի մոնիթորինգն իրականացնում է նախարարության համապատասխան ստորաբաժանումը:

16. Խորհրդատուն յուրաքանչյուր ամիս, մինչև հաջորդող ամսվա 10-ը, հաշվետվություն կներկայացնի նախարարություն: Հաշվետվությունը պետք է պարունակի ամփոփ տեղեկություն ծրագրի ընթացքի մասին:

**Ծրագրի իրականացման ռիսկերը**

1. Ծրագրի իրականացման հնարավոր ռիսկեր են`
2. փորձադաշտը տնօրինող հողօգտագործողի կողմից անբարեխիղճ վերաբերմունքը և Խորհրդատուի մասնագիտական ցուցումների չկատարելը կամ ոչ պատշաճ կատարելը.
3. եղանակային անբարենխաստ պայմանների և բնական աղետների հետևանքով պայքարի միջոցառումների իրականացման դժվարությունները:
4. Ռիսկերի մեղմման հնարավորություններն են՝
5. Խորհրդատուի և փորձադաշտը տնօրինող հողօգտագործողի միջև պայմանագրային պարտավորությունների հստակ սահմանումը.
6. Ծրագրի արդիականության և կարևորության մասին իրազեկումը:

**Ակնկալվող արդյունքը**

1. Ծրագրի իրականացման և փորձադաշտը տնօրինող հողօգտագործողի կողմից ագրոտեխնիկական համալիր միջոցառումների կատարման արդյունքում ակնկալվում է ցեցի հասցված վնասից փորձադաշտում բերքի կորուստների կանխում առնվազն 70 %-ով:
2. Ծրագրի շրջանակներում իրականացված միջոցառումների արդյունավետության և գրանցված արդյունքների լայնածավալ լուսաբանման շնորհիվ տնտեսավարողների իրազեկվածության բարձրացում:

|  |  |  |
| --- | --- | --- |
| **Հ Ի Մ Ն Ա Վ Ո Ր ՈՒ Մ**  ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶՈՒՄ ԼՈԼԻԿԻ ՀԱՐԱՎԱՄԵՐԻԿՅԱՆ ՑԵՑ ՎՆԱՍԱՏՈՒԻ ԴԵՄ ՊՅՔԱՐԻ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ՊԻԼՈՏԱՅԻՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ** | | |
| **1.** | **Անհրաժեշտությունը** | |
|  | Սույն որոշման նախագծի ընդունումը պայմանավորված է Հայաստանի Հանրապետության մարզերում լոլիկի հարավամերիկյան ցեց վնասատուի դեմ պայքարի համալիր միջոցառումների իրականացման արդյունավետության մասին ազգաբնակչությանն իրազեկելու անհրաժեշտությամբ: | |
| **2.** | **Ընթացիկ իրավիճակը և խնդիրները** | |
|  | 2012 թվականին ՀՀ Արարատի մարզի մի շարք համայնքներում հայտանբերվել է լոլիկի հարավամերիկյան ցեց վնասատուն: Այն մեծ տնտեսական վնաս է հասցնում մորմազգի մշակաբույսերի մշակությամբ զբաղվող գյուղացիական տնտեսություններին: Չկարողանալով ճիշտ որոշել պայքարի իրականացման ժամկետները մեծանում է տնտեսավարողների կողմից իրականացվող քիմիական մշակումների թիվը, չեն պահանվում բույսերի պաշտպանության միջոցների սպասման ժամկետները: ՀՀ գյուղատնտեսության նախարարության նախաձեռնությամբ 2013-2015 թվականներին տնտեսավարողների համար կազմակերպվել են սեմինարներ /ուսուցունմեր/, միջազգային փորձագետների մասնակցությամբ՝ խորհրդակցություններ, հրատարակվել՝ տեղեկատվական թերթիկներ:  Չնայած ձեռնարկված միջոցներին դեռևս ցածր է տնտեսավարողների իրազեկվածության աստիճանը: Անհրաժեշտություն է առաջացել գիտականորեն հիմնավորված պայքարի միջոցառումների արդյունավետության տեսանելի ցուցադրման: Տնտեսավարողների համար լոլիկի դաշտում կազմերվող սեմինարներն ավելի ուսուցողական և արդյունավետ են:  Ծրագրի իրականացման համար ընտրվել է Հայաստանի ազգային ագրարային համալսարան հիմնադրամը հաշվի առնելով առկա գիտական ներուժը, ինչպես նաև ծրագրի իրականացմանը ուսանողների ներգրավման հնարավորությունները:  Հաշվի առնելով վերոգրյալը մշակվել է սույն որոշման նախագիծը: | |
| **3.** | **Տվյալ բնագավառում իրականացվող քաղաքականությունը** | |
|  | Որոշման նախագծի ընդունման արդյունքում ոլորտում իրականացվող քաղաքականության փոփոխություն չի նախատեսվում: | |
| **4.** | **Կարգավորման նպատակը և բնույթը** | |
|  | Նախագծի նպատակն է լոլիկի հարավամերիկյան ցեցի դեմ պայքարի համալիր (ագրոտեխնիկական, մեխանիկական, կենսաբանական և քիմիական) միջոցառումների կիրառման նոր առաջարկների փորձարկման և դրանց արդյունավետության գնահատուն է, տնտեսավարողների իրազեկվածության բարձրացումը, որի արդյունքում կնվազի տնտեսավարողի կողմից այդ նպատակով իրականացվող ծախսերը: | |
| **5.** | **Նախագծի մշակման գործընթացում ներգրավված ինստիտուտները և անձինք** | |
|  | Նախագիծը մշակվել է ՀՀ գյուղատնտեսության նախարարության կողմից: | |
| **6.** | **Ակնկալվող արդյունքը** | |
|  | Ծրագրի իրականացման և հողօգտագործողի կողմից ագրոտեխնիկական համալիր միջոցառումների կատարման արդյունքում ակնկալվում է փորձադաշտում բերքի կորուստների կանխում առնվազն 80 %-ով:  Ծրագրի շրջանակներում իրականացված միջոցառումների արդյունավետության և գրանցված արդյունքների լայնածավալ լուսաբանման շնորհիվ տնտեսավարողների իրազեկվածության բարձրացում: | |
| **7.** | **Այլ տեղեկություններ** | |
|  | Հանրային քննարկման նպատակով Նախագիծը տեղադրվել է իրավական ակտերի նախագծերի հրապարակման միասնական՝ [www.e-draft.am](http://www.e-draft.am) և ՀՀ գյուղա­տնտեսության նախարարության պաշտոնական՝ [www.minagro.am](http://www.minagro.am) կայքերում: | |
| **ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐԻ ՎՐԱ ԱԶԴԵՑՈՒԹՅՈՒՆԸ** | | |
| **1.** | | Նախագծի ընդունումը պետական կամ տեղական ինքնակառավարման մարմինների բյուջեների վրա ազդեցություն չի ունենա:  Նախագծի ընդունման դեպքում պետական բյուջեում ծախսերի ավելացումներ չեն նախատեսվում: Ծրագրի իրականացման համար անհրաժեշտ միջոցները կհատկացվեն ՀՀ գյուղատնտեսության նախարարության կողմից իրականացվող «Փոքր գյուղացիական տնտեսություններին տրամադրվող վարկերի տոկոսադրույքների սուբսիդավորում» ծրագրի համար նախատեսված բյուջետային միջոցներից: |

|  |  |
| --- | --- |
| **ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ ՏԵՂԵԿԱՆՔ** | |
| **1.** | **Այլ իրավական ակտերում փոփոխությունների և/կամ լրացումների անհրաժեշտությունը** |
|  | Նախագծի ընդունման կապակցությամբ անհրաժեշտություն կառաջանա համապատասխան փոփոխություններ և լրացումներ կատարել «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման մեջ: |
| **2.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Նախագծի ընդունման կապակցությամբ միջազգային պայմանագրերով ստանձնած պարտավորություններ չկան: |
| **3.** | **Այլ տեղեկություններ** |